Mercadonak beste denda bat ireki du Madrilen - Mercadona\nMercadonak beste supermerkatu eraginkor bat inauguratu du Madrilen, Alcalá kaleko 554an. Denda Eraginkorraren Eredu Berriari jarraituz, zerbitzuaren bikaintasuna sendotzeaz eta bezeroen erosketa-esperientzia optimizatzeaz gain, supermerkatu berriak berrikuntza ugari dakartza, guztiontzat onuragarriak, bai “Nagusi”entzat (bezeroentzat), bai langileentzat, hornitzaileentzat eta gizartearentzat.\nIzan ere, atal guztietan ditu nobedadeak saltoki berriak. Besteak beste, badu urdaitegi berri bat, urdaiazpikoa ebakitzeko eta janaria hutsean ontziratzeko aukera ematen duena; erakustoki zentral bat lurrindegian, kosmetika espezializaturako; laranja zukutu berria eskaintzeko zerbitzu berri bat; sushi espezialitateak; labe-sail berri bat, ogia xerratan mozteko makina bat eta gozogintza hoztua ere badituena; eta erakustoki berri bat arrandegian, produktu oskoldunetarako.\nHorrez gain, “Jateko prest” atala du, zeinak plater osasungarri gehiago izango baititu aukeran: barazki-menestra eta zenbait arrain —urraburua, izokina eta bakailaoa—; ogitarteko gehiago, hala nola brioche begetala, Angus hanburgesa edo urdaiazpiko-ogitartekoa; bai eta Hot Deliren erakusmahai berri bat ere, hainbat produktu erre eskaintzeko, besteak beste, oilaskoa, saiheskia edo patatak. Jaki guztiak azukre-kanaberaz edo kartoiz egindako bilgarrietan datoz, Mercadonak konpromiso aktiboa hartu baitu ingurumenarekin, "BAI esanez Planeta zaintzen jarraitzeari", eta apustu garbia egin baitu prozesuen epe luzeko jasangarritasunaren alde.\nGainera, beste zenbait hobekuntzaren artean Alcalá kaleko 554ko supermerkatuak sarrera berria du, beira bikoitzekoa, haize-lasterrak saihesteko; korridore zabalagoak, eta erosketako orga-modelo berri bat, eta saski-estiloko orga berri bat, askoz arinago eta ergonomikoagoa.\nDenda eraginkorren belaunaldi berriko supermerkatu honek 1.475 metro karratuko salmenta-aretoa du, eta diseinu erabat berritua aurreko denda-ereduarekin alderatuta: kolore eta material berriak ditu, bai supermerkatura sartzeko kanpoko fatxadan, bai atalen banaketan. Halaber, espazio irekien alde egiten du, argi naturala errazago sar dadin, eta kolore beroak erabiltzen ditu eremuak bereizteko.\nMercadonaren denda eraginkor berri hau eraikitzeko obra-fasean, 42 hornitzaile eta 350 langile jardun dira.\nSupermerkatua astelehenetik larunbatera egongo da irekita, 9:00etatik 21:30era. Gainera, 79 ibilgailurentzako aparkalekua du, erosketak egitera ibilgailu pribatuan joaten diren bezeroei laguntzeko. Horrez gainera, erosketa etxera eramateko zerbitzua ematen du Mercadonak, bai eta erosketa online egiteko aukera ere, webgunearen bidez: www.mercadona.es.\nSupermerkatu berri hau irekita, Mercadonak apustu irmoa egin du Madrilgo Erkidegoaren alde. 2019ko ekitaldiaren amaieran, 188 denda zituen, eta 10.815 langile, denak kalitateko enplegu egonkorrarekin. Gainera, azken 3 urteetan, 308 milioi euro baino gehiago inbertitu ditu, batez ere bere denda-sarea hazi eta modernizatzeko eta plataforma logistikoak handitzeko. Plataforma horietatik hornitzen ditu egunero Madrilgo Erkidegoko supermerkatuak.\nMercadonak konpromiso soziala du dendak dauden eta jarduten duen eremuetako bizilagunekin. Madrilen kasuan, aurreko ekitaldian 403 tona elikagai banatu zituen —hots, 6.717 erosketa-orga betetzeko beste— 16 jantoki sozialen eta ongintza-erakunderen artean. Konpromiso solidario hori indartu egin da aurten ere, osasun-krisiak eragindako egoera dela eta. Izan ere, konpainiak handitu egin ditu bere dohaintzak 2019an egindakoarekin alderatuta, eta 430 tona premiazko produktu baino gehiago eman ditu 2020ko lehen seihilekoan.


Zizurkilgo Udalak erdira jaitsi du zorra legealdi honetan\nHerria Berriak Zizurkilgo Udalak erdira jaitsi du zorra legealdi honetan\nAzken zortzi urteetako joera hautsiz, Udal taldeak ez du mailegurik eskatu legegintzaldi osoan.\nNerea Lizarraga alkate ordeak egin du kudeaketa ekonomikoaren balantzea. Lehenengo atzera begira jarri da. “2011ko ekainean Udal gobernura iritsi eta auditoria bat egin genuen. Datuak hotzikara emateko modukoak ziren. Bankuekin ia 3 miloi euroko zorra eta Aldundiarekin 466.000 ko zor pilatua. 3.300.000 €ko zorra guztira. Zizurkilen orduan 2.700 biztanle inguru zituela kontuan hartuta biztanle bakoitzak 1.000 eurotik gorako zorra pilatua zuen. Beste era batera esanda Gipuzkoako herririk zorpetuenetakoa zen”. Lizarragak azpimarratu du gainera, atzeratutako faktura eta ordaindu gabeko hitzarmenak zituela Udalak. “Ezin dugu diruz zenbatu, baina 2010eko faktura ugari guk ordaindu genuen”.\nZorra bera ez zen arazo bakarra ordea. “Muineko arazoa zera zen: Maria Angeles Lazkano alkate jarri zenetik, urtero-urtero, 2003tik 2010era mailegu bat eskatu zuela. Alegia, Udala ohituta zegoen bere ahalmenen gainetik gastatzen etengabe, ez zen bideragarria”.\nEgoera horren aurrean eta gehiago ezin zutela zorpetu ikusita txoke plan bat prestatu zuen Udal taldeak. 4 neurri nagusi aipatu zituen Lizarragak. “zinegotzien dietak kendu genituen EAJren kontrako botoekin (220.000 euroko aurrezpena ekarri du legealdian), faktura eta kontratu guztiak gainbegiratu genituen (125.000 euroko aurrezpena urtero gastu arruntean), batzordeei %10 jaitsi zitzaien aurrekontua eta inbertsioetarako irizpide bat jarri zen: Ez zen egingo diru laguntza sendorik ez zuen inbertsiorik”.\nHonela, zortzi urteetan lehen aldiz, 2011 mailegurik gabe amaitu zen. “Urte hartan 600.000 euro gastatu genuen bakarrik zorra ordaintzen, gure aurrekontuaren %20a. Baina orduan jarritako oinarriei esker gaur esan dezakegu legealdi osoan ez dugula mailegu bat bera ere eskatu”.\nHonela, Udalak bankuekin 1.700.000€ko zorrarekin amaituko du legealdia eta Aldundiarekin zorrak kitatuta. Erdira jaitsi da beraz zorra. “Fakturak berriz, ohiko epeetan ordaintzen ditugu. Alegia, zorra erdira jaisteaz gain, garrantzitsuena da Udala ekonomikoki bideragarri egin dugula, noiz eta krisi urte gordinenetan”.\nEtorkizunera begira gainera baikor dira Udal gobernutik. “Aurtengo aurrekontuetan ikusi da inbertsioetarako diru gehiago dugula zorrera gutxiago bideratzen dugulako eta Aldunditik ere, lan onari esker, diru gehiago datorrelako. Zizurkilentzat urte oparoak behar dute datozenak kudeaketa honi eutsiz gero”, azpimarratu du Lizarragak.\nMaria Angeles Lazkano berriz alkategai dela ikusita, kezka azaldu du Udal gobernuak. “Asko kezkatzen gaitu ZULO HANDI hau egin eta Udalean funtzionatzeko era hau jarri zuena berriz aurkezten dela ikusteak inongo autokritikarik egin gabe. Asko kezkatzen gaitu lau urteetako lana eta Zizurkilen etorkizuna berriz hipoteka dezakeela pentsatze hutsak”. Hainbat galdera helarazi ditu Lizarragak. “Zertarako zorpetu zen Udala urtero urtero? Zertarako eskatu ziren maileguak? Urtero proiektu bat? Uste dugu zizurkildarrok erantzuna merezi dugula. Gauza asko egin zituztela esatea herritarrak tontotzat hartzea da”. Proiektuen kaxoia hutsik dagoela esanez Lazkanok egindako adierazpenei ere erantzun die Lizarragak. “Liburutegi berria, Plazako estalpea, Atxulondoren birmoldaketa, P.M. Otaño plazako hiritartzea eta etxebizitzak, Oria ibaiaren berbideratzearen lehen fasea... Proiektu batzuk aipatzea nahikoa da argumentu hori gezurra dela ohartzeko”.\nESKAERA URTEA /año de inicio\nMAILEGUA (€) /préstamo\nAZKEN 3 LEGEALDITAN ESKATUTAKO MAILEGUAK\nPRESTAMOS DE LAS TRES ÚLTIMAS LEGISLATURAS


23 Urr 2020 - Elgetako Udala\nLedezko argiteria pilotalekuan\nLedezko 12 proiektore jarri ditugu pilotalekuan. Guztira 3kW ko potentzia da jarritakoa (lehen 15,2kW behar ziren antzeko argia lortzeko).\nKategoriak: Ingurunea, Kirolak\n19 Urr 2020 - Antzuolako Udala\nContenido de la página Urriaren 19tik -23ra bitarte Garbigune Mugikorra Lehendakari Agirre 6 kalean egongo da, frontoiaren aurrean.\n14 Urr 2020 - Antzuolako Udala\n13 Urr 2020 - Elgetako Udala\nUrriaren 19tik 25era aste berdea ospatuko dugu Elgetan\nIngurumena zaintzea ezinbestekoa dela uste dugulako, gure bizimoduak eragiten dituen arazoez jabetzera eta gogoeta bat egitera gonbidatu nahi zaituztegu. Horretan laguntzeko egitarau bat prestatu dugu. Mankomunitatearen eskutik, sortzen ditugun hondakinak nola kudeatzen diren ezagutuz hasiko dugu astea. Martitzenean gaztetxoenentzat kontzertu didaktiko bat izango dugu ikusgai. Eguaztenean, energiaren autokontsumorako bidean eman beharreko pausoak azalduko dizkigute Goienerreko lagunek. Eguenean, “Ekologista naiz baino…” hitzaldia eskainiko dugu, nork ez dauka kontraesanik? Zapatuan errefusaren karakterizazioa egingo dugu plazan. Elgetan ongi sailkatzen dugu baina oraindik badugu zer hobetu. Bukatzeko, domekan, lehenengo erreka garbitzera joango gara eta nahi duen ororen laguntza ongietorria izango da. Gainera, astean zehar, […]\n6 Urr 2020 - Iurretako Udala\nIurretako Udalak bilera bat eskatu du ingurumen sailburuordetzarekin\nDurangon airearen kalitateari buruz egindako txostena jaso ondoren, Iurretako Udalak dagokion Sailari bidali dio azterketa hori, eta Eusko Jaurlaritzako Ingurumen Sailordetzarekin premiazko bilera bat egiteko eskatu du, bera baita ingurumenaren prebentzioan eta kontrolean eskumena duen erakundea, une jakin batzuetan azterlanean antzemandako gailur altuenak aztertzeko eta neurri egokiak hartzeko. Iurretako Udalak uste du ez dela prentsaren titularren eta argazkien momentua, saileko adituek eta teknikariek azterlana aztertu eta alderatzeko unea baizik, gune horiek identifikatzeko eta horiek ezabatzeko neurri egokiak ezartzeko. Horretarako, gure laguntza osoa berresten dugu. Iñaki Totorikaguena Sarrionandia alkateak adierazi duenez, “prozesu jarraitua da, eta kontrol- eta ikuskaritza-prozesuak etengabe berrebaluatu behar […]\nIurretako Udalak urte asko daramatza Eusko Jaurlaritzako Ingurumen Sailarekin lankidetzan, udalerrian kokatutako ingurumen-baimen integratua dituzten industria-jardueren ingurumen-eraginak murrizteko, hau ingurumen-erakundearen eskumen esklusiboa direnak,bai eta udal-eskumenekoak diren jarduerena ere. Gaur egun, Durangoko Udalak argitara eman duen azterlanaren edukia ez dakigunez, Iurretako Udalak, orain arte bezala, Iurretako eta eskualdeko herritarren osasuna babesteko lanean jarraituko du eta behar diren neurri guztiak hartzeko eskatuko dio ingurumen-administrazio eskudunari. Ustez kutsatzaileak diren fokuak,dauden tokian daudela, eta horien jatorria identifikatzea funtsezkoa da ikuskatzeko eta beharrezko neurriak hartzeko. Nolanahi ere, harrigarria da horrelako txosten baten aurrean,beraiek larritzat jotzen dutena, Durangoko Udaleko gobernu-taldeak berehala agintari eskudunei bidali ez izana, […]\n3 Urr 2020 - Urdunako Udala\nBertan behera geratu da urriaren 4ko ibaia garbitzeko deialdia\nEguraldia dela eta, auzolana atzeratuko du Bitxobola talde ekologistak.\n30 Ira 2020 - Urdunako Udala\nUrduñako Udalak Agroekologiaren aldeko Hirien Sarearen online urteko topaketan parte hartuko du\nUrduñako alkatea, Itziar Biguri, eta Marijo Imaz, Ekoizpen Udal Zerbitzuaren teknikaria, urteko topaketan arituko dira, urriaren 1ean eta 2an: ‘Tokiko elikadura-sistemak arrisku globalen aurrean, COVID-19tik krisi klimatikora’. 19 udal ordezkariek izango duten bileraren ostean, urriaren 1ean, ostegunean, online prentsaurrekoa eskainiko da, “Elikadura jasangarriaren aldeko adierazpena arrisku globalen aurrean” izenekoan sinatutako konpromisoak aurkezteko. Bertan, Urduñako Udala arituko da modu aktiboan. Konpromiso horiek Sarearen eta horren kide diren erakundeen ibilbide-orria zehaztuko dute. Ostegun arratsaldean, gainera, “Asesoría y acompañamiento a iniciativas productivas agroecológicas y acceso a la tierra” izeneko hitzaldian parte hartuko dute Bigurik eta Imazek, non Urduñako adibideak eta ibilbidea azalduko dituzten. […]\n28 Ira 2020 - Etxebarriko Udala\nKategoriak: Birziklapena, Birziklatze, Ingurunea, Kanpaina


Zinema eta dantza - Nafarroako Filmoteka\nNafarroa Dantzan proiektua aurtengo urtean zehar gauzatuko da ESZENA Jaialdian; hori dela-eta, filmotekaren programazioan dantza izango da protagonista begirada ezberdinak kontuan hartuta; hau da, klasikoenetik ikonoklastena bitarte, bideodantza kontzeptuarekin loturiko sormen garaikideenetatik igarota.\nBi arte horien bat-egitearen erakusketa heterogeneoa ia lau saiotan eskaintzeko asmoarekin, ikus-entzunezko sormen erabat ezberdinak hautatu dira. Hasteko, Las zapatillas rojas ipuin tradizionalaren egokitzapen zinematografiko klasikoa eta ortodoxoa izango dugu, eta horren emaitza irudikapen eszenikoaren eta narrazio zinematografikoaren artean egongo da. Arteen elkarte horretan pausu bat gehiago emateko, Wim Wender, aurreko filma baino baliabide handiagoekin, fisikoki eta birtualki sartuko da Pina Bausch dantzariak sortutako konpainiaren bihotzean, dantzaren mundura hurbiltzeko modua berrituaz. Hirugarren saioan, bideodantzaren eremura hurbilduko gara, bi ahizpek (Maite eta Berta Bermúdez) zuzendutako eta interpretatutako filmari esker. Biak Nafarroan hazi ziren, eta haien lana nazioartean zabaldua da, bai produkzioarengatik, bai erabiltzen den hizkuntza unibertsalarengatik: hitzik gabeko dantza. Saioa aprobetxatuko da Nafarroako dantzan ezinbestekoa den beste pertsonaia baten (José Láinez) lanaren inguruan Maite prestatzen ari den filmaren aurrerapen bat eskaintzeko.\nZikloa ixteko, Bram Stokerren Drácula nobelaren bidez egin diren egokitzapen zinematografiko ugarietariko bat izango dugu, dantzaren estetikarekin eta Guy Maddin bezalako zinemagile paregabearen ikuspegi oso bereziarekin.


GKE zenbaitek «barkamena» estatu diete «biktima guztiei» | Politika | Berria\nGKE zenbaitek «barkamena» estatu diete «biktima guztiei»\nEsan dutenez, ez zuten jardun «egoerak eskatzen zuen bezala». «Bakearen kultura eta bizikidetza» sustatzeko konpromisoa hartu, eta presoen urruntzea amaitzeko eskatu dute\nCarlos Askunze, Eneko Calle, Saioa Polo eta Luca Gervasoni, atzo, Bilbon. MARISOL RAMIREZ / FOKU Tamaina handiagoan ikusi\nAraban, Bizkaian eta Gipuzkoan aritzen diren GKE gobernuz kanpoko erakundeek ekarpena egin nahi izan dute Euskal Herrian indarkeriaren ondorioak gainditzeko prozesuari, eta adierazpen bat aurkeztu dute, zenbait eskaera eta konpromiso biltzen dituena norabide horretan. Gainera, iraganaren «irakurketa kritikoa» egin dute bortxa politikoaren adierazpiderik larrienak indarrean zeudenean izandako jarrera dela eta, eta «barkatzeko» eskatu dute jarrera horren ondorioz minduta sentitu zirenei eta bereziki «biktima guztiei, bai ETArenei eta bai [Espainiako] Estatuarenei».\nGarapenerako Gobernuz Kanpoko Erakundeen Koordinakundeak —Araban, Bizkaian eta Gipuzkoan aritzen diren 80 bat erakunde biltzen ditu horrek— eta EAEko Reasek sinatu dute adierazpena. Azken hori ekonomia alternatiboan eta elkartasunezkoan aritzen diren 64 elkartek osatzen dute. GKEen Koordinakundeko Saioa Polo Llanok eta EAEko Reaseko Carlos Askunzek irakurri dute agiria.\nHorrez gain, Kataluniako Lafede Justizia Globalaren Aldeko Erakundeen Federazioan biltzen diren 117 erakundeek ere bat egin dute adierazpenarekin, eta, horien izenean, Luca Gervasoni Lafedeko presidenteak katalanez irakurri du agiria.\nAdierazpena sinatu duten erakundeen izenean, Eneko Calle Garciak esan du «indarkeria egoeratik bake egoera berri baterako igarobidean» dagoela Euskal Herria, eta orain «indarkeria ziklo luzearen ondorioak gainditzeari eta bizikidetza demokratikoa eraikitzeari» ekin diola. «Begien bistako oztopoak daude, baina, aldi berean, gaurkoaren moduko ekinbideak, enpatia keinuak eta adierazpenak ere argiak dira».\n«Beste urrats bat»\nEnpatia keinu horietako bat egin nahi izan dute gobernuz kanpoko erakundeek, eta, «beste urrats gisa», aitortu dute «urte gehiegitan» ez dutela «egoerak eskatzen zuen bezala jardun, gure etxean gertatzen ari zenaren aurrean». «Erakunde gisa, ez dugu geure gain hartu ziur aski zegokigun erantzukizuna, neultraltasunaren izenean», azaldu dute, eta erantsi dute badakitela sektore batzuek ez dutela jarrera hori ulertu eta zenbait biktimaren «diskriminazioaren sentsazioa» areagotu egin zela horren ondorioz.\nHorregatik, «barkatzeko» eskatu diete «gure jarrera ulertu ez zuten guztiei eta, batez ere, jarrera horren bidez berez ikaragarria zen min bat areagotu diegun haiei: biktimei, biktima guztiei, bai ETArenei eta bai [Espainiako] Estatuarenei».\nEAEko Reaseko Carlos Askunzek esan du ez dela ahaztu behar iraganean gertaturikoa, eta ETAren biktimei zein «beste indarkeria adierazpenen gainerako biktimei» eragindako mina «aitortu» egin behar dela, eta «erdigunean» jarri.\nGobernuz kanpoko erakundeek, era berean, euskal gizartearekin batera egin nahi dute bide hori, «askatasuna, elkar onartzea eta bizikidetza» oinarri izango dituen etorkizun bat sortzeko, «non biktima guztiek beren mina erreparaturik izango duten».\nLau puntuko agiria\nLau puntu ditu gobernuz kanpoko erakundeek izenpetutako agiriak: giza eskubideak babesteko konpromisoa «Euskal Herriko bizikidetza demokratikorako ardatza eta erreferentzia bakarra izan daitezen», eta bakearen kultura eraikitzekoa, «gertatutakoa ez errepikatzeko oinarri sendoa izan dadin»; «egia, justizia eta erreparazioa» bermatzeko eskaera; «espetxe politikako legeria arrunta» ezartzeko eta presoen urruntzea amaitzeko eskaera; eta «bake kultura, bizikidetza eta adiskidetzea» sustatzeko konpromisoa.\nEuskadiko GGKEen Koordinakundeko eta EAEko Reaseko ordezkariek azaldu dutenez, zenbait hilabetez aritu dira adierazpen horren inguruan lanean, aurkezturiko testua adosteko. Horregatik, kazetarien galderetarako tarterik ez da egon agerraldian.\nForo Sozial Iraunkorrak babestu eta sustatu du eztabaida hori, eta hainbat kide egon dira agerraldian. Juanjo Espinak, Ainara Estebanek eta Agus Hernanek osatu dute ordezkaritza hori.


Etxea Enpresa eratzea Jurisdikzioak Ameriketako Estatu Batuak Kontuak irekitzeko aholkularitza\nAEBetako offshore konpainiaren banku kontuaren zerbitzu komisioak\nGomendatutako bankuak transakzioen eta ordainketen eraginkortasun handia dute\nEskaerak berrikusteko kuota ez da beharrezkoa\nAEBetako edozein enpresaren banku kontuak onartzea.\nKorporazioko banku kontua irekitzerakoan, AEBetan sartutako enpresek aukera handiagoa dute AEBetako banku kontu batean izena emateko.\nAtzerriko negozio kontuak moneta anitzeko aukera eta goi mailako babesa eskaintzen ditu.\nEnpresa jabe guztientzat, zure enpresa negozio guztien erdigunea den kokapenean edukitzea negozio jabeen leku eta nahi aproposa da. Kasu honetan, AEB da negozio guztiek toki aproposena eta bilatuena beren jarduera hasteko, AEBek eskaintzen dituzten aukera erakargarriak direla eta.\nZure konpainia New Yorken edo Washington bezalako estatu gaizto batzuetan zure enpresa sartzearen beste abantaila bat estatuek mundu osoko jendearen pentsamoldean duten estatuen ospe eta irudi globalengatik da. Gainera, AEBetan sartutako konpainiek aukera handiagoak dituzte korporazioko banku kontuak AEBetako bankuekin irekitzeko. Hala ere, bezeroaren beharrak aldatuz gero, korporazioko banku kontuak irekitzeko beste aukera batzuk bila ditzakete beste jurisdikzio batzuetan, hala nola, Singapur edo Hong Kong, etab.\nAEBetako Enpresa Eraketa Banku Kontuarekin\nOffshore Company Corp bezeroei laguntzen die AEBetako bezeroentzako korporazioko banku kontuak irekitzen.\nEskarmentu handiko gure banku exekutiboak banku kontu bat irekitzen lagunduko dizu bai egungo bankuekin bai urruneko bankuekin, zure beharren araberako banku zerbitzu pertsonalizatua eskaintzen.\nGure banku gomendagarriak transakzioen eta ordainketen eraginkortasun handia dute. Urruneko kontu aplikazio bat komunikazio bide moderno guztien bidez egin daiteke.\nJaso ireki berri den banku-kontuaren datuak epe egokian\nEskaera berrikusteko kostu zero.


Euskalbar » Blog Archive » Euskalbarren 3.2 bertsioak frantsesa, ingelesa eta latina dakartza\nMezu honen argitaratze data 2008/07/16 da, eta Bertsioak, Hiztegi eta baliabideak kategorian dago sailkatuta. Mezu honen erantzunak RSS 2.0 bidez jarrai daitezke. Mezu bat utz dezakezu, edo trackback egin zure webgunetik.\n« Zenbat jendek erabiltzen du Euskalbar?\nEuskalbar 3.3: Firefox 3.1erako prestatutako bertsioa »\n3 erantzun “Euskalbarren 3.2 bertsioak frantsesa, ingelesa eta latina dakartza” mezuan\nzabaldu.com-(e)k esan du:\n2008/07/17 / 12:45 pm\nEuskalbar 3.2 kalean da…\nAtzodanik eskura dago Euskalbarren bertsio berria. Nobedadeen artean aipatu behar kontsultak frantsesez nahiz latinez egin daitezkeela eta Elhuyarren hiztegi berria ere integratu dela. Aurreko bertsioa instalatuta dutenei eguneraketa automatikoki agert…\n2008/07/17 / 4:42 pm\nZorionak lagunok; bikaina benetan zuen gehigarria!\nPatxi-(e)k esan du:\n2009/11/06 / 1:00 pm\nPosible al da gmail-en instalatzea euskalbar? Tresna izugarrizko ona baita.


DONOSTIALDEAKO PARKEAK :\nEskumena: Donostiako, Errenteriako eta Astigarragako Udalak\nHedadura: 6,5 km2\nN-1 errepidean Donostiako saihesbidean. Intxaurrondoko irteera.\nAltzatik Lau-Haizetara doan errepidea.\nAstigarragatik Oiartzunako errepidea, Astigarragako Bentatik.\nErrenteriatik Landarasorako errepidea, Perurena baserrian.\nEgia auzotik, Cia autobusak, 9. tranbia.\nLoiola auzotik. Donostia-Marutene autobus zerbitzua eta Donostia-Hernani autobus zerbitzua.\nAstigarragatik, Donostia-Hernani autobus zerbitzua.\nErrenteriatik. Errenteria-Perurena herriko autobus . Egia auzotik, Cia autobusak, 9. tranbia.\nLoiola auzotik. Donostia-Martutene autobus zerbitzua eta Donostia-Hernani autobus zerbitzua.\nErrenteriatik. Errenteria-Perurena herriko autobus zerbitzua eta Donostia-Beraun eta Errenteria- Beraun autobus zerbitzua.\nAltza auzotik, 13. eta 24. autobus zerbitzuak.\nIntxaurrondotik. 27. eta 29. autobus zerbitzua.\nLau-Haizeta taberna eta askari lekua (tlf: 943 352445). Buenaventura sagardotegia eta jatetxea (tlf: 943 357202). Tuniz-etxea zaldi elkartea, izen bera duen baserriaren erabilerarekin lotuta dago. Garbera merkatal gunea eta landare mintegia dira aipagarriak.\nXIX. mendeko militarren arkitekturaren erakusgarriak daude. Besteak beste, Ubako ermita, baserriak eta pasealekuak daude. Balio natural eta arkeologikoa duten lekuak ere badira.\nDebekuak: Bertakoak ez diren animaliak sartzea debekatua dago. Garraio astuna ezin da sartu eta, kasu batzuetan, arina ere ez.\nAitzetako txabala trikuharria\nNekazaritzarako erabili zen lur saila eta inguruan hiri guneak sortu ziren, besteak beste, Donostia, Pasaia eta Errenteria. Astigarragan sagarrondoak, larreak eta baratzak ugariak ziren. Ekoizpen balio baxua zuten lurrak erabili gabe utzi zituzten.. Azkena aipaturiko gune horietan, esaterako, haritzak, lizarrak eta hartzak mantendu ziren. Horregatik topa ditzakegu Altza, Intxaurrondo, Astigarraga edota Lizardiren gisako leku izenak. 1950 eta 1975 urte bitarteetan gaizki pentsatutako hirigintza eta industrializazio prozesua jasan zuen inguruak. Prozesu hark lurrak ohikoa zuen erabilera mugatu zuen.\nZenbait sektoretan ohikoa zen nekazaritza mota mantentzen da. Erabilera mota horri lotuta hamaika usadio, ezaugarri etnografiko, baserri eta arkeologia ezaugarriak topa daitezke.\nParkea ezagutu ahal izateko Egia auzotik hasten den ibilaldia proposatzen dugu. Ametzagako gotorlekuaren alboan erramua (Larus nobilis) ikus daiteke. Ametzagako fortearen (1875) defentsa egitura batzuk mantentzen dira oraindik. Gotorlekuaren alboko bidetik joanda Ubako Ermitara doan bidearekin bat egingo dugu. Pazko egunaren bigarren egunean erromeria egin ohi da ermita horretan. Ondoren parkeko erdi alderantz jarraituko dugu, bidean Txurkoene baserria topatuko dugu. Lau- Haizetara iritsitakoan badira hainbat baserri, besteak beste, Illarregi (orain dela gutxi eraikitakoa) eta Ikuspegi ona. Negutegietan egindako nekazaritzak baratze ekoizpen intentsiboaren eredua da bertan.\nLauhaizetako askaldegian aisialdirako baratzeak eta parkearen gaineko xehetasunen berri izateko gune bat egiteko asmoa dute.\nDonostia eta Astigarraga arteko muga egiten duen bidea hartu eta ezkerretara jota Arkiri baserria topatuko dugu. Parean Txoritokieta mendia ikusi ahalko dugu. Eskuinean dugun bidea jarraituta Menditxo- Buenaventura askaldegira iritsiko gara. Zelai bat eta kanpoan nahiz barnean mahaiak ditugu. Hortik gertu inguruetan martxan dagoen harrobi bakarra dago. Txoritokieta mendiaren magalean, harrobiaren alde batean, landaretza ikusgarria dago. Espezieen aberastasuna dela-eta, “baso mistoa” ere deitzen zaio. Besteak beste, ondorengo zuhaitz motak topa daitezke: haritz kanduduna (Quercus robur), gaztainondoak (Castanea sativa), hurritza (Corylus avellana), lizarra (Fraxinus excelsior) eta gereziondoak (Prunus avium). Zuhaitz eta landare ugari eta interesgarriak daude Lau-Haizeta parkean. Halere, galtzeko arriskua dago.\nLautada berean, ipar-mendebaldean, egun erabiltzen ez diren harrobi ugari daude. Bertako kareharri substratua dorre bidezko sistema erabiliz garraiatu zuten; material horrekin eraiki zen Pasaiako Portua. Harrobi horiek berritu eta bisitariek erabiltzeko moduan atondu nahi dituzte: autoak edota bizikletak uzteko guneak, mahaiak eta eserlekuak, eskalada-murruak, erretegiak, haurrentzat jolastokiak, iturriak...\nMendiaren hego-ekialdean Añarbetik Donostiara ura garraiatzeko erabili zen sistemaren (XIX. mende amaieran) egitura topatuko dugu. San Markos eta Txoritokieta mendien artean dagoen muinoan Aitzetako Txabala trikuharria dago. Handik gertu karobi bat dago. Labe horiek karea lortzeko erabili ziren. Horrekin arto uzta hobea lortzeko lurra ontzen zen. Kareore edota desinfektatzaile modura ere erabiltzen zen. Handik 300 metrora Txoritokieta dolmena dago.\nLehen aipatu bezala, parkean gotorlekuak daude, hiru guztira. Ametzagainakoa da aintzinakoena eta xumeena. Beste biak XIX. mende bukaerakoak dira eta Txoritokieta San Markos mendien gainean daude.\nLuis Nievak diseinatu zuen Txoritokietako gotorlekua, San Markoskoaren oso gertu dagoena. Bi bateria eta bi artileria astunentzako eta hiru piezadun beste batentzat gaitasuna duen barbeta du. Bonbei aurre egiteko eraikin txikiz banatuak daude. Koartela ere badu bere baitan; koartelaren goiko aldea fusil jaurtitzaileentzat egokitua dago. Guztia hobi txiki batez inguratua dago. Inguruan bateria laguntzailea du.\nSan Markosko gotorlekua ere Luis Nieva ingeniari militarrak diseinatu zuen 1888 urtean. Zati handiena Errenterian dago, baina Donostiako lurrak ere baditu bere baitan. Guadalupekoa baino txikiagoa da, baina Txoritokietakoa baino baliagarriagoa. Bi eraikinez osatua dago. Lehenengoa blindatua dago eta bi solairu ditu. Erdi oktogonala da eta erdiko barla irekian aljibea dago. Goiko solairuan bi bateriaz osatutako kasamata dago; nagusian 150mm.ko zazpi kanoi eta golazko lau daude. Beheko solairuan, berriz, guardiak, biltegiak edota koartelak daude, besteak beste.\nBeheko eraikinak agerian dagoen bateria du, bertan 150mm.ko artileriarentzat lekua dago; baita 210mm-dun obus erdi lurperatuarentzat lekua ere. Gotorlekua pentagono itsurako hobi batez inguratua dago; hobia, baina, irregularra da. Fusilentzat eta metrailetentzat kuku- leihoak ere baditu hobiak. Sarrera errazteko zubi altxagarria ere badu. Gainera, gotorleku osoa bide batez inguratua dago.\nInguruan barbetaz laguntzeko bateria ere baditu; Barrakoiak eta Kutarro deitzen dira. 1970ko hamarkadara arte militarrek erabiltzen zuten gotorlekua, ondoren hutsik utzi zuten. 1998-1999 urteen bitartean berritu egin zuten; jatetxe bat eta beste zenbait zerbitzu jarri zituzten.\nInguruak izan duen arazo nagusiena kontrolatu gabeko zabortegiak izan dira. Afera hori, baina, konpondu dute dagoeneko. Egun San Markosko zabortegia baino ez dago; bertara bideratzen dira Donostiako zaborrak. Aipaturiko zabortegia ixten denean guztiz eraberritua egongo da Lau- Haizeta parkea.


XXVI Antzerki Grekolatinoaren Gazte Jaialdia 2022\nXXV. Antzerki Grekolatinoaren Gazte Jaialdia 2021\nAntzerki Grekolatinoaren XXIV. Gazte Jaialdia 2020\nXXIII. Antzerki Grecolatinoaren Gazte Jaialdia 2019\nXXII. Antzerki Klasikoaren Gazte jaialdia 2018\nXXI Antzerki Klasikoaren Gazte Jaialdia 2017\nXX Antzerki Grekolatinoaren Gazte Jaialdia 2016\nAntzerki Grekolatinoaren XIX. Gazte Jaialdia 2015\nAntzerki Grekolatinoaren XVIII. Gazte Jaialdia 2014\nAntzerki Grekolatinoaren XVII. Gazte Jaialdia 2013\nAntzerki Grekolatinoaren XVI. Gazte Jaialdia 2012\nAntzerki Grekolatinoaren XV. Gazte Jaialdia 2011\nAntzerki Grekolatinoaren XIV. Gazte Jaialdia 2010\nAntzerki Grekolatinoaren XIII. Gazte Jaialdia 2009\nAntzerki Grekolatinoaren XII. Gazte Jaialdia 2008\nAntzerki Grekolatinoaren XI. Gazte Jaialdia 2007


ORNA, METALITURRI ETA BIRIGARAKO ZABALEKO PUTZUAK - Olaztiko Udala / Ayuntamiento de Olazagutia\nORNA, METALITURRI ETA BIRIGARAKO ZABALEKO PUTZUAK\nSan Migel elizatik abiatuko gara Burunda ibaiaren bailararantz. Ornara eta Koskobilora iritsiko gara. Koskobilon utzitako harrobi bat eta jada desagerturiko aztarnategi bat daude. Ornan, egun iturri bat besterik gelditzen ez den arren, antzina, Erdi Aroko herrigune bat zegoen. Ibilbidea harizti batean barrena igarotzen da Metaliturrira eta igel, apo, uhandre eta arrabioentzat garrantzia ekologiko handiko putzu txiki batzuetara iritsi arte.\nDistantzia: 5,5 kilometro\nIbilbidea egiteko denbora: Ordu 1 eta 35 minutu\nSan Migel elizatik aterako gara Burunda ibairantz jaisteko. Ornako zubitik zeharkatuko dugu, eta eskuineko bidea hartuta zubiaren izen bera duen iturrira iritsiko gara.\nIturri honen inguruetan herri bat egon zen XIV. mendera arte. 1290. urtean, Ornan 85 lagun inguru bizi ziren, 17 familia gutxi gorabehera, nekazariak eta abeltzainak. Eliza San Martinen ohoretan eraiki zen.\nGaztelako armadak Araba eta Gipuzkoa konkistatu zituenean, Burunda osoa mugagune bilakatu zen eta, ondorioz, XIII. eta XIV. mendeetan sute, lapurreta eta erasoak ohikoak izan ziren bertan. Zonalde honi “Gaizkileen muga” deitzen zioten. Orna moduko herrixketako biztanleek beren lurrak abandonatu zituzten ibaiaren eskuin aldeko herrietan babesteko, azken hauek hobeto babestu ahal zirelako kanpoko erasoetatik.\nIturritik gertu Koskobiloko aztarnategia zegoen. Bertan, Kuaternarioko ornodunen gorpuzkinak aurkitu dira, bai eta Goi-Paleolitoko aztarnategi garrantzitsu bat ere, aurkitutako hondakin litikoek erakusten duten bezala: aizkorak, arraspak, aurpegi bikoak…\nTxangoak ur-araztegira eramango gaituen bidetik jarraituko du. Han ezkerreko bidea hartuko dugu pixkanaka-pixkanaka igotzen joateko eta baso hostotsuan sartzen joateko. Aurrerago bidegurutze bat aurkituko dugu. Ezkerreko bidea hartuta Ahuntzetxera igoko ginateke, mendiko aziendarako aterpera hain zuzen. Guk, berriz, eskuineko bidea hartuko dugu eta berehala Birigarako putzuetara eta Metaliturrira iritsiko gara.\nIturri honetako urekin kontaktuan dauden sedimentuen, harrien eta hostoen kolore gorriak ur horrek burdina asko duela erakusten du, eta burdina hori herdoiltzen denean metaketak osatzen ditu eta ukitzen duen guztia gorriz tindatzen du. Burdinak, halaber, kolore gorri bereizgarriaz gain, zapore metaliko berezia ematen dio urari.\nAltsasuko fraide kaputxinoak oso sarri etortzen ziren Metaliturrira, beren aisialdian oso gustuko baitzuten komentutik gertu dagoen harizti ederraren inguruan paseatzea.\nMetaliturritik gertu Birigarako Zabaleko putzuak daude. Hariztiko putzu hauek animaliak eta landareak erakartzen dituzte, eta basoaren biodibertsitatea handitzen dute. Saguzarrek, orkatzek eta basurdeek putzu hauetatik edaten dute urte osoan. Gainera, anfibioek ugaltzeko toki egokia aurkitzen dute bertan eta handitzen direnean zuhaitzen azpiko zuhaixkek eta sastrakadiek babesten dituzte. Elorriek, zuhandorrek eta lahardiek anfibio gazteei babesa ematen diete putzuetatik ateratzen direnean, eta helduentzat babesgune dira uda uretatik kanpo igarotzeko.\nPutzu hauetan hiru anfibio mota aurki daitezke: uhandre palmatua, zuhaitz-igel arrunta eta baso-igel gorria. Gainera, baliteke bertan desagertzeko zorian dauden zenbait espezie egotea, hala nola, baso-igel jauzkaria (Penintsula Iberikoan soilik Nafarroako eta Arabako zenbait tokitan aurki daiteke) eta gailurretako uhandrea.\nErantzunak desaktibatuta daude ORNA, METALITURRI ETA BIRIGARAKO ZABALEKO PUTZUAK sarreran\n← BATUEKO ETA BELENGO ITURRIAK\nURBASARA IGOERA PORTU ZAHARRETIK →


Aramaioko bost bertsolari lehian final laurdenetan - Aramaio - Goiena.eus\nAramaioko bost bertsolari lehian final laurdenetan\nAitziber Aranburuzabala Juldain 2022-05-06 18:25\nPaula Amilburu Aramaioko bertsolaria bihar, zapatua, Dulantziko final laurdenean izango da.\nDulantzin jokatuko dute bihar, zapatua, Zigoitian etzi eta maiatzaren 14an Aramaioko kultura etxean.\nApirilaren 1ean abiatu zuten, Amurrion, XV. Arabako Bertso- lari Txapelketa eta Biasterin, Trebiñun, Legution eta Langraitzen jokatu zituzten, gero, final zortzirenetako kanporaketak; bihar, zapatua, abiatuko dituzte final laurdenetako kanpora- ketak, Dulantziko Micaela Portilla Kultur Etxeko aretoan.\nPaula Amilburu izango da Aramaioko ordezkari bakarra biharko kanporaketan, eta etzi, berriz, Manex Agirrek, Peru Abarrategik eta Xabi Igoak jardungo dute bertsotan, Zigoitiko kultura etxeko kanporaketan, 17:30ean hasiko da hori ere.\nMaiatzaren 14an, berriz, Aramaioko kultura etxean izango da final laurdenetako azken kanporaketa eta herriko bertsolari bakarra igoko da taularen gainera: Andere Arriolabengoa. Maiatzaren 28an abiatuko dituzte finalaurrekoak, Araian, eta Gasteizen jokatuko da finala, ekainaren 11n.


EAJ-PNVk erabat baztertzen ditu ETAko presoen omenaldiak eta ezker abertzaleari eskatu dio “pauso ausarta” eman dezala biktimei sufrimendu gehiago ez eragiteko\nIñigo Iturrate legebiltzarkideak ohartarazi du horrelako ekitaldiek adierazpen argia, esplizitua eta irmoa eskatzen dutela antolatzaileen aldetik. “Bidea ez da zaila. Kontua da biktimei min gehiago ez eragitea, ekitaldi horiek leku itxietan egitea eta mina errespetatzea. Hori izango da bizikidetza eraikitzeko oinarria”\n03 Urria | Eusko Legebiltzarra\nEAJ-PNVren legebiltzar-taldeak berriro ere adierazi du baztertu egiten duela biktimentzat iraingarria izan daitekeen ekitaldi oro, eta ezker abertzaleari eskatu dio ekitaldi horien kontra modu argian, publikoki eta espresuki agertu dadila. “Pauso sendoak eta ausartak eman beharra dago, eta berehala gainera. Sinplea da eta onartu beharrekoa, era berean, zaila Herri honetako batzuentzat: erahiltzea gaizki egon zen”, adierazi du Iñigo Iturrate jeltzaleak. Hori dela eta, Iturratek adierazi duenez, bizikidetza ezingo da eraiki, baldin eta biktimen eta senideen mina berpizten duten ekitaldiak egiten badira. “Minimo komun hori partekatzeko gai ez bagara, zaila izango da proiektu handi eta sakonagoetan aurrera egitea”.\nAlderdi jeltzalea irmoa izan da bere posizioan: funtsezko eskubideez dihardugunean, ez dago erdibiderik. “Etakide izan direnak, alegia, helburu politikoak lortzeko indarkeria erabili edo justifikatu zutenak, publikoki omentzea, goratzea edo erakustea ez da onargarria. Lotsa ematen dio edozein gizarte duini”, arrazoitu du Iturratek.\nEusko Legebiltzarrean, ETAko kideen omenaldien aurkako ekimenaren eztabaidan, Iturratek antolatzaileei eta babesten dutenei dei egin die horrelako ongietorriak bertan behera utz ditzaten, “biktimek hala merezi dutelako: beren minarekiko errespetua eta eragindako mina aitortzea”. Hala ere, EH Bilduk ez du eskaera babestu, hori izan da gainontzeko alderdi guztiek lortutako akordiotik at geratu den bakarra. Iturratek penaz hartu du koalizioak biktimen alboan jartzeko beste aukera bat galdu izana, aukera galdu baitu esateko “hori ez dela bizikidetzarako bidea”.\nETAko presoak goratzeko eta omentzeko ekitaldiak eteteko eskaera ez da berria Gasteizko Ganberan. Iazko otsailean, talde guztiek eskatu zuten, EH Bilduk izan ezik. Ordutik hona, Iturratek esan duenez, gauzak ezer gutxi aldatu dira, eta omenaldiak egiten jarraitzen dute; adibidez, uztailean Hernanin eta Oñatin egindakoak. Legebiltzarkide jeltzaleak argi utzi nahi izan duenez, “inork ez die senideei eta lagunei esaten pozik egon behar ez dutenik presoak zigorra bete ondoren etxera itzultzeagatik. Baina herri horietan gertatutakoa bestelakoa izan zen. Omenaldi publikoa egin zitzaien herri osoaren aurrean; etorritakoak goratu zituzten eta beren ibilbideak aitortu”. Orduan Foro Sozial Iraunkorrak egindako gogoeta baloratu du Iturratek, apuntatu baitzuen ongietorriak espazio itxietan egitea, biktimen mina errespetatuz. “Hori da bidea, ez da hain zaila. Ausardia eta zintzotasuna behar dira, gehiago itxaron gabe”, amaitu du.\nURRIAk 03 | Enmienda - Enmendakina\nErdibidekoa ETAko presoen omenaldien kontra


merezigarri / merezimendugabe\nmerezimendu (orobat mereximendu g.er. eta meheximendu g.er.) 1 iz sarirako edo ezagutzarako eskubidea; norbait merezidun egiten duen zera. ik meritu.\nEta zer egon liteke ordenaz kanpo, Jaungoikoaren justiziak merezimenduen arabera tratatzen baditu zintzoak eta gaiztoak? Imanol Unzurrunzaga «Hainbat idazlan» - San Agustin - 72. orr.\nDiruak ez dakar, besterik gabe, merezimendurik. Patxi Zubizarreta «Mirarien kalezuloa» - Nagib Mahfuz - 180. orr.\nGurean, delako eginbeharra Anjel Urtxipiari zegokion merezimendu osoz. Aingeru Epaltza «Rock'n'roll» - 90. orr.\nOrain hain distiratsua ez den baina merezimendu gabekoa ere ez den lanaz jardungo dugu. Ibon Uribarri «Arrazoimen hutsaren kritika» - Immanuel Kant - 146. orr.\nLau irabazle izan dira: [...], bainan 6ak ere saristatuak izan dira, merezimenduak orok baizituzten. Herria 2003-08-14\nMerezimendu aski egina nuen damaren bihotzaren jabe izateko. Aingeru Epaltza «Mailuaren odola» - 263. orr.\nOrduko maisuek bazuten merezimendu haundia, ezen gobernuak ez zituen behar zenik ere pagatzen. Angel Aintziburu / Jean Baptiste Etxarren «Luzaiden gaindi» - 205. orr.\nTeologiatik eta artzain bideetatik zuzen legearen hurrantzea izan da haren merezimendu handiena. Piarres Xarriton «Enkiridion» - Martin Azpilkueta - 30. orr.\nInork ez zituen Migel Mailuren merezimendu begi-bistakoak ukatuko. Aingeru Epaltza «Mailuaren odola» - 59. orr.\nBadakigu serioski entrenatzen direla eta horra orai beren merezimenduen saria hor dutela. Herria 2001-09-06\nJesu Kristo gure Jaunaren merezimenduetan parte hartu dutenak graziazko legearen pean heltzen dira zuzentasunera. Piarres Xarriton «Enkiridion» - Martin Azpilkueta - 61. orr.\n-Halako ohore baten merezimendua ez da guretzat, ene jauna. Patxi Zubizarreta «Mirarien kalezuloa» - Nagib Mahfuz - 180. orr.\nMozkorti izena eransten digute, eta zerrien pare gaituzte jartzen; eta, hain zuzen, horrek die kentzen gure lorpenei, nahiz gorenak izan berez, merezimendu-sonaren muin eta mamia. Juan Garzia «Hamlet» - William Shakesperare - 234. orr.\nEz digute inolako merezimendu-dominarik emango handiusteak, geurekoiak, burusoilak eta lodikoteak garela onartzen ikasi dugulako, ez. Xabier Olarra «Azken hitzordua» - Sandor Marai - 147. orr.\nBadu orai 5 urte Greziako eskualderat joana dela eta han ere dudarik gabe lan handiak egin dituzke, zeren horgo buruzagiek eman baitiote Nazio merezimenduko medaila. Herria 2004-03-25\nGiza merezimenduen mailadian. Xabier Olarra «Deabruaren hiztegia» - Ambroise Bierce - 193. orr.\nMerezimenduz iritsi da Xala finalera, behe-behetik hasita gainera, are gehiago. Berria - Kirola 2004-05-26\nCoriak berak onartu zuen merezimenduz irabazi ziola tenislari frantziarrak. Berria - Kirola 2004-01-21\nMerezimenduzko saria, duela 10 urte sortu eta urte hauetan Euskal Herriko irakaskuntzan «erreferente» izatera iritsi den Hikhasi elkarteari eman diote. Berria - Euskal Herria 2006-01-28\nMerezimenduzko saria Berria egunkariarentzat izan zen eta oroigarria[...] Joxean Lizarribarrek jaso zuen. Berria - Euskal Herria 2004-01-24\nAndoaingo Udalak merezimenduzko domina ematea erabaki zuen PSE-EE, PP eta EB-IUren botoekin. Merezimenduzko eskerrak hartze dituzte oraino bizi atxikitzen dituzten herriek, agian luzaz. Berria - Euskal Herria 2004-02-11\nHalere ez dio barkatu makearrak, merezimenduz berdinduz eta eramanez ondarrean. Herria 2005-03-24\nbadute merezimendu (3); merezimendu bakarra (4); merezimendu handiagoa (3); merezimendu handiak (5); merezimendu handiak badituzte (3); merezimendu handiko (9); merezimendu handirik (3); merezimendu osoz (41); merezimendu osoz irabazi (6); merezimendu osoz sailkatu (3)\nsantuaren merezimenduak (3)\nerregu eta merezimenduei (3); frantziskoren merezimenduei (4); merezimenduei egotzi (3); merezimenduei esker (15); santuaren merezimenduei esker (3)\nmerezimenduz irabazi (7); merezimenduz lortu (3)\nmerezimenduzko saria (3)


naiz: agenda - Sortzen Jaia, bi asteburutan\nMaiatzak 13. 11:30.\nMaiatzak 20. 10:00-20:00.\nSortzen, Euskal Eskola Publiko berriaren aldeko elkarteak, maiatzaren 13an eta 20an ospatuko duen Sortzen Jaiak euskara, artea eta dibertsioa bilduko ditu.\nMaiatzaren 13an (11:30), ‘Eskoletatik antzokira!’ ikuskizuna eskainiko da Iruñeko Gayarre Antzokian. Ekimen horretan osatu, garatu eta taularatuko diren ikuskizun ezberdinen bidez, artea ere euskaraz bizi nahi dutela, eta arteak ere batzen dituztela irudikatu nahi dute.\nAntzokian bilduko diren 11 eskolek (Jauntsaratseko Ohianzabal, Bernart Etxepare-Eunate, Elorri, Patxi Larraintzar, Ezkaba, Alaitz, Hegoalde Ikastola, San Frantzisko, Mendialdea, Sanduzelai eta Erreniaga), bakoitzak euskararekin zerikusia duen edo eta euskaraz den ikuskizun motz bat oholtzan gaineratuko du. Ekitaldian, besteak beste, txotxongiloak, euskal dantzak, abestiak, batukada, joaldunak, antzerkia edo dantza garaikidea izango dira.\nBestalde, maiatzaren 20an Iruñeko Antoniutti parkean jaia egingo da, goizeko 10:00etan hasi eta 20:00ak arte luzatuko dena. Musika, ikuskizunak, bertso saioak, dantzak, tailerrak eta bestelako ekitaldi ugari tartekatuko dira egitarauan.\nAv. Carlos III, 1\nGayarre Antzokia + Antoniutti parkea\nSortzen Jaia egitaraua


Emakume migratzaileen ikuspuntua aztergai Parean elkarteak antolatutako hurrengo erakusketan – Irunero\nParean elkarteak Emakume Migratzaileak (AK) Artean erakusketa antolatu du urtarrilaren 17tik 30era. Palmera Montero gunean egingo da erakusketa eta Irungo hirira etorritako 8 emakumeen historia biltzen da bertan. Erretratu eta bertsoen bitartez jatorri ezberdineko irundar hauen parekotasunak agerian jartzeko helburua du erakusketak.\nErakusketaren aurkezpen ekitaldia urtarrilaren 17an, ostiralean, izango da. Ekitaldia arratsaldeko 19:00etan hasiko da Palmera Montero gunean eta erakusketako protagonistak diren emakumeak bertan izango dira. Hortaz gain, proiektuan lan egin duen Gari Garaialde argazkilariak eta Irunabar elkarteko bertsolariak ere aurkezpen ekitaldian parte hartuko dute. Parean elkarteko Miren Lantz kideak azaldutakoaren arabera, “proiektua aberasteko eskualdeko artista eta taldeen arteko lankidetza oinarrizkoa iruditu zaigu”. Lankidetza horri esker, 8 emakume etorkinen bizipenak argazki eta bertsoen bitartez ezagutuko dituzte erakusketara hurbiltzen direnek. Gainera, Lantzek gaineratu duenez, hasiera batean bertsoekin disko bat sor-tzeko asmoa zegoen, baina, proiektua garatzeko lortutako diru-laguntzen kopurua ikusita, ideia hau alde batera utzi behar izan zuten.\nEmakume Migratzaileak (AK) Artean erakusketak era askotariko errealitateak bizi izan dituzte emakumeen testigantzak biltzen ditu. Erakusketaren bitartez ahotsa eman nahi izan zaien emakume batzuek kilometro gutxi zeharkatu zituzten iraganean Irunera iristeko eta badira orain dela bost hamarkada baino gehiago etorritakoak. Beste batzuek, ordea, itsaso eta ozeano zabalak zeharkatu zituzten honaino iristeko.\n“Proiektua aberasteko eskualdeko artista eta taldeen arteko lankidetza oinarrizkoa iruditu zaigu”\nMiren Lantz, Parean elkarteko kidea\nErakusketan Felicianaren historia konta-tzen da, Caceres atzean utzi eta trenari esker Irunera iritsi zen neskatoarena. Raquelek, aldiz, indarkeria matxistak eragindako beldurraren ondorioz Nigeria atzean uztea erabaki zuen. Nati abenturazalea sanferminetara egindako bidaiak bultzatuta etorri zen Euskal Herrira. Gainera, emakume migratzaileen inguruko propiektu honek lau seme-alabaren ama eta laginle porrokatua den Liliana bezalako emakumeen bizitzak ezagutzeko aukera emango du. Guztira, zortzi emakume, zortzi erretratu eta bertsoen bitartez jasotako zortzi historia.\n“Emakumeen istorioak, eta emakume etorkinenak bereziki, hauspotzeko ahalegina da proiektu hau”, azaldu dute Parean elkarteko kideek. Azaleko kolore anitzek eta ezberdintasun kulturalen gainetik, erakusketako antolatzaileek kasu ezberdinetan errepikatzen diren sentimendu, gertakari eta bizipenak antzeman dituzte. Izan ere, emakume guzti horiek egindako bidaien atzean desira berbera ezkutatzen da: bizitza duin berri bat topatzeko nahia. Haien bizitza hobetzeaz gainera, emakume horiek egindako bidaia egungo irundarretan ere eragina izan duela nabermendu du Parean elkarteak, haien jakintza eta bizipenak gizartera transmitituak izan diren aldetik. Erakusketa amaitu ondoren, bertan bildutako informazio guztia Irungo hiriaren historiaren parte bihurtzea espero dute antolatzaileek, pixkanaka, hutsuneak bete eta historiaren puzzle erraldoia osatzen laguntzeko asmoz.\nParean elkarteak azaldu duenez, pertsonen baten joan etorriek hiriaren historia markatzen dute. Zentzu horretan, Aduanak, trenaren etorrerak edota baserritar gune batetik gaur egungo Irungo eraikuntzek hiriren oraina eta geroa baldin-tzatzen dute. Parean elkarteko kideek erakusketaren inguruan azaldu dutenez, “aitortu eta kontatutako historia da hau”. Proiektuaren izaerari dagokionez, Miren Lantz Parean elkarteko kideak adierazi duenez, “Parean elkartetik ideien transmisiorako kultura eta artea elkartzea garrantzitsua dela uste dugu”.\n“Parean elkartetik ideien transmisiorako kultura eta artea elkartzea garrantzitsua dela uste dugu”\nEra honetan, belaunaldi batetik bestera historiaren zabalpenaren itzaletan geldi-tzen diren gertakari eta bizipenak bildu nahi izan ditu Parean elkarteak erakusketa honen bitartez. Izan ere, emakumeek historiari egindako ekarpena bigarren maila batera kondenatu egon da ia beti. Liburuetan ez dituzte emakumeen eginkizunak biltzen eta, are gutxiago, ez dute haien bizipenetan erreparatzen. Ondorioz, emakumeen historia ezkutuan mantendu izan da orain dela gutxi arte. Emakumeen historian galdutako pasarte horien artean aurkitzen dira emakume etorkinen testigantzak, hau da, etorkizun oparo baten bila haien sorterria atzen utzi eta bizitza berri bat hasteko asmoz Irun bezalako hirietara etorri ziren emakumeek bizitakoak.\nPosted in ErreportajeakTagged Emakume Migratzaileak, irun, irunero, Migrazioa, Miren Lantz, Parean elkartea


Derioko Udala - San Kristobal eliza\nEliza hau Derioko San Kristobal Elizatea izena zuenaren jatorria da, hau da, oraingo udalerriaren hazia. Tenplua muino baten tontorrean dago, eta handik herriaren zati handi bat ikus daiteke. Gaur egun hirigunetik urruti dago, baina jatorriz Bilbo eta Mungia hiribilduen arteko nahitaezko pasabidea izan zen. Ez dakigu zehazki zein garaitan eraiki zen; izan ere, dokumentu batzuek diote X. mendekoa dela, eta beste batzuek, XIII eta XIV. mendeen artekoa. Eliz atarian eta “kontzejuko mahaia” izenekoaren inguruan bilerak egiten zituen komunitateak, eta komunitatea Gernikako Batzarrean ordezkatuko zuten ahaldunak aukeratzen zituzten.\nSan Kristobal eliza Bizkaiko Jaurerriaren mende zeuden Derioko nekazari zentsu-hartzaileek eraiki zuten, gainerako elizak ez bezala, garai hartan tokian tokiko nobleziak eraiki ohi baitzituen. Hala ere, XV. mendetik aurrera, errege-izendapenaren bitartez, Zamudioko leinuarena bihurtu zen. Elizari zegozkion hamarrenak eta zergak kobratzen zituzten, eta diru-iturri horretatik lortzen zituen, besteak beste, nobleziak diru-sarrerak.\nTenpluak jatorriz habearte bakarra du; alboan kontrahormak ditu, eta dorre karratua du oinean, aurrealdean kanpai-horma txiki batekin. Elizpea hegoaldeko fatxadan dago. Egurrezko habeek eusten diote, eta ezkerraldean dauden sarrera nagusia eta kontzejuaren mahaia hartzen ditu.\nOraingo eraikina barroko estilokoa da, eta nabarmentzekoa da lerroen fintasuna. XVIII. mendearen erdian eginiko erreforma baten emaitza da hori; eliza zaharraren materialak erabili ziren erreforma egiteko, elizara sartzeko ate baten atalaseko inskripzioetan ikus daitekeen moduan. Era berean, erdiko habeartera atxikia gelditu zen sakristia eraiki zen. Han, 1745eko iturri zoragarri bat dago, zeina apaizak ikuzketetarako erabiltzen baitzuen.\nElizaren barruan, egurrezko balaustrada duen korua eta kanpandorrera igotzeko atea ikus ditzakegu. Haren azpian, beste sarrera bat dago. Sarrera nagusiaren aurrean, bi erretaula barroko eder daude San Antonio Paduakoaren eta San Estebanen irudiekin. Azken hori izen bereko ermita zaharretik eramandakoa da. San Kristobalena da kaperako irudi nagusia, eta albo banatan ditu San Isidro eta Santa Maria de la Cabezaren tailuak. Goialdean Santiagoren irudi bat gailentzen da. Polikromia aberatseko Ama Birjinak eta haurrak eta Kristo gurutziltzatu handi batek osatzen dute barrutiaren iruditeria. Azken hori gotiko flamenko estiloko XV. mendeko tailu noblea da. Behealdean, bataiarri xume bat dago.\n1983. urtean, Bilboko Elizbarrutiko Museora eraman zuten tenpluko irudi garrantzitsuena: 1320. urteko Andre Maria gotiko bat (Ama Birjina eta haurra); izan ere, Bizkaiko zaharrenetakoa da Begoñakoarekin eta Markinakoarekin batera.\nAzken mende-aldaketarekin, tenplua otoitzerako leku eta topaleku bihurtu zen ehunka eliztar ortodoxorentzat errumaniarrak, errusiarrak, greziarrak eta moldaviarrak . Astero biltzen dira han, kultu erlijiosoa ospatzeko eta fedea praktikatzeko.